Dáárom is mynreg in Mabola toegestaan | Netwerk24
3 dood in skietery met polisie
Drie rowers is Maandag in Kempton Park aan die Oos-Rand doodgeskiet toe hul in 'n gekaapte voertuig vir die polisie gevlug het.
Prasa-man loop 3de keer onder misdadigers deur
"Ek kan net bid dat ek dit eendag tot by my aftrede maak.".
Patensie-aanval: Klag van poging tot moord kan volg
WAARSKUWING: Hierdie berig bevat foto's wat sommige lesers kan ontstel. Ondanks die klag wat aanvanklik deur die polisie ondersoek word, het die vervolgingsgesag die finale sê oor die aanklagte waardeur 'n beskuldigde in die hof in die gesig gestaar sal word, sê adv. Indra Goberdan, waarnemende direkteur van openbare vervolgings vir Port Elizabeth, Grahamstad en Bhisho in die Oos-Kaap.
Laureus-pryse: Djokovic vereer as beste sportman
Die Chinese bergklimmer Xia Boyu het Siya Kolisi Maandagaand uitgestof om die Laureus-sportstigting se "Sportoomblik van die Jaar".
Stormers: G'n verskonings, maar ...
Die Stormers het dit nie as 'n verskoning voorgehou vir hul loesing teen die Bulle nie, maar op 'n Blou Maandag wel by monde van Dillyn Leyds erken dat die laat aankoms by Loftus Versfeld Saterdag 'n groot ontwrigting was.
Maties skraap deur teen Tuks
Die Maties sou Maandagaand se afspraak met die Tukkies in Pretoria vooraf as 'n piesangskil-kragmeting aangeteken het toe daar beplanning vir vanjaar se Varsitybeker-veldtog gedoen is.
Planne vir tronkkos nadat Bosasa likwideer
'n Noodsentrum om die volgehoue voorsiening van kosdienste by 26 korrektiewe sentrums te verseker, is op die been gebring ná die aankondiging deur twee Suid-Afrikaanse banke dat hulle bande met die Bosasa-groep gaan beëindig.
SAL kry R3,5 mjd. om in die lug te bly
Die bankrot Suid-Afrikaanse Lugdiens (SAL) het R3,5 miljard gekry om sy bedryfskapitaalvereistes tot Junie te finansier, berig Business Day.
SAL 'gaan nie 3 aparte lugdienste word'
Die vervoerwerkersvakbond Satawu sê hy is geskok deur die nuus dat die Suid-Afrikaanse Lugdiens in drie afsonderlike eenhede verdeel gaan word.
Die kerk moet wys hy gee om
Die fliek Dominee Tienie kan, soos van kuns verwag word, tot verskillende interpretasies lei.
Die politieke gesprek langs 'n wasgoedlyn
Ek hou in my bakkie voor die motorhuis stil. Ek was Vredenburg toe.
Slaan munt, maar wees dan verantwoordelik
Die Cope-leier, Mosiuoa Le­kota, se omstrede uitlating in die parlement dat pres. Cyril Ramaphosa in 1974 sy ANC-struggle-kamerade "uitverkoop" het, het ongetwyfeld die nodige aandag getrek – en talle van ons onkant betrap.
Dáárom is mynreg in Mabola toegestaan
Deur Elise Tempelhoff 23 Mei 2017 19:55
Die departement van omgewingsake meen Mabola, 'n sensitiewe, waterryke gebied buite Wakkerstroom, is net 'n gewone bewaarde gebied en daarom mag Atha Africa steenkool daar myn.
Sy besluit berus op wetenskaplike bevindings, het die departement Dinsdag gesê.
Edna Molewa, minister van omgewingsake, het omgewingsgoedkeuring vir mynbou in dié bewaarde gebied gegee.
Hadebe het gesê die departement maak 'n bespotting van bewaring en kom nie hul mandaat na nie.
Dit is 'n skande dat Molewa goedkeuring aan die Indiese mynreus gegee het om in Mabola te myn, het hy gesê. As mynbou in Mabola voortgaan, sal dit 'n gevaarlike presedent met ander bewaarde gebiede in Suid-Afrika skep.
Die departement sê in sy verklaring dít is onlogies. Geen mynbou mag in "wettige" bewaarde gebiede soos natuurreservate, nasionale parke, spesiale natuurreservate, die kerngebied in 'n biosfeerreservaat en Wêrelderfenisgebiede plaasvind nie.
"Dit is dus verkeerd om te meen die departement het goedkeuring gegee vir mynbou in 'n gebied waar dit onwettig sou wees om te myn."
Die departement sê uitgebreide, moderne wette, soos die Nasionale Omgewingsbestuurswet (Nema), rig sy benadering tot natuurlike hulpbronne. Omgewingsimpakstudies word ook gedoen.
"Die minister van omgewingsake en van water en sanitasie het ná verskeie oorwegings goedkeuring vir hierdie myn gegee," lui die verklaring.
Die departement sê Atha Africa het die prospekteerregte vir Mabola in 2011 by BHP Billiton oorgeneem. Die departement is oortuig daarvan dat Atha Africa die gebied behoorlik sal rehabiliteer wanneer hy sy bedrywighede staak.
Atha Africa het glo bande met twee van pres. Jacob Zuma se neefs.
Verskeie omgewingsorganisasies snoer kragte saam en is besig met uitgebreide regstappe teen die departement van omgewingsake, van water en sanitasie en van minerale bronne omdat Atha Africa se mynplanne goedgekeur is.